ઉપર્યુક્ત ‘ગીતાનો ભક્તિયોગ’, ‘ગીતાનો જ્ઞાનયોગ’ અને ‘ગીતાનો કર્મયોગ’ – એ ત્રણે પુસ્તકોમાં લખવાની પધ્ધતિ કંઇક જુદી રહી અર્થાત્ પહેલાં સંબંધ, પછી શ્લોક, પછી ભાવાર્થ, પછી અન્વય અને પછી પદટીકા – એ પધ્ધતિએ લખવામાં આવ્યું. પરંતુ આ ત્રણ પુસ્તકો બાદ લખવાની પધ્ધતિ બદલવામાં આવી અર્થાત્ પહેલાં સંબંધ, પછી શ્લોક અને પછી ટીકા – એ પધ્ધતિએ લખવામાં આવ્યું. એમાં બીજાઓની પ્રેરણા પણ રહી. પધ્ધતિ બદલવામાં ભાવ એ રહ્યો કે લખણ થોડુંક ઓછું થઇ જાય અને જલદી લખવામાં આવે, જેથી વાચકોને વાંચવામાં વધુ સમય ન લાગે અને પુસ્તક પણ જલદી તૈયાર થઇને સાધકોના હાથમાં પહોંચી જાય. આ જ પધ્ધતિથી પહેલાં સોળમા અને સત્તરમા અધ્યાયની ટીકા લખાવી. એને સંવત ૨૦૩૯માં ‘ગીતાની સંપત્તિ અને શ્રદ્ધા’ નામથી પ્રકાશિત કરવામાં આવી. ત્યાર બાદ અઢારમા અધ્યાયની ટીકા લખવામાં આવી. એને સંવત ૨૦૩૯માં ‘ગીતાનો સાર’ નામથી પ્રકાશિત કરવામાં આવી.